হাফিজ উদ্দিন পিন্টু বলেন, এভাবে সমস্যার সমাধান করা আদৌ সম্ভব নয়। যখন অভিভাবকদের কাছে ছেলে বা মেয়েরা এই সমস্যার কথা বলবে তখন অভিভাবকদের উচিত সে কথা সময় নিয়ে মন দিয়ে শোনা। কারণ অনেক ছেলে-মেয়েরা এই ব্যাপারে তাদের অভিভাবকদের কাছে কিছু বলতেই চায় না। তাই যদি অভিভাবকরা তাদের শিশুদের সমস্যার সমাধান করতে চায় তাহলে দু’পক্ষের মধ্যে যোগাযোগের রাস্তা খোলা রাখতে হবে। ছেলে-মেয়েকে এই বলে আশ্বস্ত করা দরকার যে অভিভাবকরা তাদের পাশে রয়েছে ও সমস্যার সমাধান করার জন্য তারা উপযুক্ত পথ খুঁজছেন। তাহলে তাদের রক্ষা করা সম্ভব হবে।